**ОБЩИНСКА ИЗБИРАТЕЛНА КОМИСИЯ ГРАД ПЪРВОМАЙ**

**П Р О Т О К О Л № 23**

**ОТ ПРОВЕДЕНО ЗАСЕДАНИЕ НА ОИК ПЪРВОМАЙ**

**Днес, 29.10.2023 година /неделя/ от 07:30 часа се проведе заседание на Общинската избирателна комисия град Първомай. Присъстваха: Иван Ангелов Топузов - председател, Ваня Александрова Йотовска – зам.председател, Владимир Димитров Иринков - зам.председател, Атанас Иванов Василев – зам. председател, Никола Неделчев Божилов – зам.председател, Петрана Иванова Димитрова – секретар и членовете: Илко Стойчев Динков, Мария Михайлова Русева, Красимира Георгиева Куцарова, Добринка Ганчева Ганева.**

Председателят на ОИК предложи проектите за Решения да бъдат докладвани от Петрана Димитрова – секретар на ОИК, и предложи заседанието да протече при следния

 **ДНЕВЕН РЕД:**

1. **Приемане на решение за промени в състави на СИК;**
2. **Вземане решение относно постъпила на 28.10.2023 г в 20:31 ч. в електронната поща на ОИК Първомай жалба, с вх. № 77/29.10.2023 г., 06:50 ч.**

Други предложения не бяха направени.

Гласува се направеното предложение за дневен ред на комисията.

**„За”: Иван Ангелов Топузов, Ваня Александрова Йотовска, Владимир Димитров Иринков, Атанас Иванов Василев, Никола Неделчев Божилов, Петрана Иванова Димитрова, Илко Стойчев Динков, Мария Михайлова Русева, Красимира Георгиева Куцарова, Добринка Ганчева Ганева.**

**Пристъпи се към изпълнение на дневния ред.**

**По точка първа от дневния ред:**

Във входящия регистър на ОИК Първомай, под № 78 от 28.10.2023 г. е постъпило заявление за извършване на промяна в състав на СИК, назначен с решение № 80-МИ/28.09.2023 г. на ОИК Първомай. Към заявлението са приложени всички изискуеми документи, съгласно разпоредбите на ИК и Решение № 2378-МИ/12.09.2023 г. на Централната избирателна комисия.

Предвид горното и на основание чл. 87, ал. 1, т. 5 и 6 от ИК и Решение № 2378-МИ/12.09.2023 г. на Централната избирателна комисия, ОИК Първомай взе следното:

**РЕШЕНИЕ № 106 – МИ**

**В СИК № 162300001 освобождава като член Еленка Петрова Колева и назначава Недялка Петкова Николова като член в същата СИК. Анулира издаденото удостоверение № 10/25.10.2023 г. на ОИК Първомай и издава удостоверение на новоназначения член.**

**Гласували „За”: Иван Ангелов Топузов - председател, Ваня Александрова Йотовска – зам.председател, Владимир Димитров Иринков - зам.председател, Атанас Иванов Василев – зам. председател, Петрана Иванова Димитрова – секретар и членовете: Илко Стойчев Динков, Мария Михайлова Русева, Добринка Ганчева Ганева.**

Решението на ОИК може да се оспорва пред ЦИК по реда на чл. 88, ал. 1 от Изборния кодекс в срок от 3 дни от обявяването му.

 **По точка втора от дневния ред:**

Във входящия регистър на ОИК Първомай под № 77/29.10.2023 г., 06:50 ч. е постъпила жалба, подадена на електронната поща на ОИК на 28.10.2023 г. в 20:31 ч. Като подател е посочен с латински букви: Did Koiumdjieva. В жалбата се сочи, че на 28.10.2023 г. около 14:00 ч. на видеостена, монтирана на сградата на читалището в гр. Първомай, където има избирателна секция, вървял клип с кандидата за кмет г-н Николай Митков. Въпросният клип бил пущан в деня за размисъл под претекст, че се тества видеостената.

ОИК Първомай констатира, че в жалбата не са посочени имената на подателя и приема, че жалбата е анонимна. От друга страна Комисията вече се е произнесла с три свои решения: № 103-МИ, №104-МИ и №105-МИ, всички от 28.10.2023 г. по три жалби със същия предмет.

Предвид изложеното, ОИК Първомай счита, че жалбата не следва да бъде разглеждана по същество.

На основание чл.87, ал.1, т. 22 от ИК Общинска избирателна комисия – Първомай взе следното:

**РЕШЕНИЕ № 107 – МИ**

**Оставя без разглеждане жалба с вх. № 77/29.10.2023 г., 06:50 ч.**

**Гласували „За”: Иван Ангелов Топузов - председател, Ваня Александрова Йотовска – зам.председател, Владимир Димитров Иринков - зам.председател, Атанас Иванов Василев – зам. председател, Петрана Иванова Димитрова – секретар и членовете: Илко Стойчев Динков, Мария Михайлова Русева, Добринка Ганчева Ганева.**

Решението на ОИК може да се оспорва пред ЦИК по реда на чл. 88, ал. 1 от Изборния кодекс в срок от 3 дни от обявяването му.

Поради изчерпване на дневния ред председателят закри заседанието.

**Председател: Секретар:**

 **Иван Топузов Петрана Димитрова**